**У С Т А В**

**НА НАРОДНО ЧИТАЛИЩЕ ,,.ПРОБУДА- 1946 г” гр./с. ЗЛАТОКЛАС**

**ул. ,, ПЪРВА“ №29;** [**E-mail-**](mailto:E-mail-nch.chernik@abv.bg) **NC.PROBUDA.ZLKS@abv.bg ; CSM - 0892214786**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище „Пробуда- 1946” **с.Златоклас.**

Чл. 2. (1) Народно читалище ,,**Пробуда - 1946**г.” гр./с. **Златоклас** е традиционно самоуправляващо се културно – просветно сдружение на жителите от гр./с.**Златоклас** , което изпълнява и държавни културно-просветни задачи, работи в взаимодействие с учебни заведения, обществени организации и други структури, които извършват такава дейност. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,**Пробуда - 1946** г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,,**Пробуда - 1946** г.” има за седалище гр./с.**Златоклас**, община Дулово, където се намира и адреса на управлението му: обл.**Силистра**, община **Дулово**, с.**Златоклас**., ул. „Първа ” N 29.

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в с.**Златоклас**;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, **Пробуда**  **- 1946** г.” гр./с.**Златоклас не разпределя печалба!**

9. НАРОДНО ЧИТАЛИЩЕ ,,**Пробуда – 1946 г**.” гр./с. **Златоклас** може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

(2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

**Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „**Пробуда – 1946** г.” с.**Златоклас**, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

(2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от петима членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) **Настоятелството**:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) **Председателят** на читалището е член на настоятелството и се избира от общото събрание за срок до 3 години.

(2) **Председателят**:

1.организира дейността на читалището съобразно закона, устава и решенията на общото

събрание;

2.**представлява** читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

**Чл. 20.** (1) **Секретарят** на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. **представлява** читалището заедно и поотделно с председателя.

5. е член на настоятелството;

6. възнаграждението на секретаря се определя от настоятелството;

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

(2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

(2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

(2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,**Пробуда - 1946** . „ гр./с. **Златоклас.**

**Чл. 31.** Празник на читалището е **24 май**

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет от Общото събрание на читалището на 05,06,2010година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

Изготвил: Джихан Мюмюн Реджеб- Председател на НЧ:

/подпис/……………………….….

Вилдан Хаккъ Ахмед- Секретар на НЧ:

/подпис/…………………………..

**СПИСЪК НА ЧИТАЛИЩНО НАСТОЯТЕЛСТВО**

**ИМЕ ФАМИЛИЯ , ДЛЪЖНОСТ В ЧИТ. Р-СВО**

**1**.Джихан Реджеб председател

2.Вилдан Ахмед секретар

3.Гюлтен Юмер член

4.Кадер Исмаил член

5.Билсер Мустафа член

СПИСЪК НА ПРОВЕРИТЕЛНАТА КОМИСИЯ

Сезгин Хасан Хасан председател на проверителната комисия

Мерлин Нертун Адил член

Сюзан Нихат Мустафа член

ОТЧЕТ ЗА МЕРОПРИЯТИЯТА ПРОВЕДЕНИ ОТ НАРОДНО ЧИТАЛИЩЕ

„ ПРОБУДА- 1946” с. ЗЛАТОКЛАС ПРЕЗ 2023 г

Читалищата са обществена организация, която е отворена за всички членове на общността и се характеризира с общодостъпността на дейностите си. Народно читалище „Пробуда-1946” имаше приета план–програма и културен календар за провеждане на мероприятия през 2023 год.

Изготвяни бяха табла с фотоси и материали по повод бележити дати, както и кътове с произведения на писатели и поети за отбелязване на кръглите им годишнини, като – 175 г. от рожд. на Христо Ботев; 145 г от рожд. на П.К.Яворов;100 год. от рожд. на Ивайло Петров, 130 год. от рожд. на Ел. Багряна,150 год. от обесването на Васил Левски;107 год. от смъртта на Д. Дебелянов , 86 г. от смъртта на Й. Йовков и др., витрини за “Нови книги” и “Четете книгите”, за Съединението и Независимостта на България. Като по-значими дейности на читалището през годината могат да бъдат посочени: кръжок „Сръчни ръце”- изработване на картички, гирлянди, рамки и др., бабин ден, Деня на майчиния език ,ден на любителското народно творчество. По покана на ДГ,,КОКИЧЕ” отпразнувахме заедно деня на Баба Марта. Децата ни изнесоха програма със стихотворения и песни, а ние им подарихме мартеници. Те на свой ред посетиха библиотеката по случай националния празник 1–ви ноември за запознаване с личността и делото на народните будители. Също така организирахме празнична вечер за международния ден на жената -ОСМИ МАРТ, Световен ден на водата, шарен Великден - боядисване на яйца, първи юни -децата- най-голямото богатство. Провеждане на кампания за събиране на капачки за рециклиране с различни възрастови групи „Винаги заедно”, участие в кампанията „ЛЯТНА ЗДРАВНА АКАДЕМИЯ“ .Към читалището функционират вокална група за български народни песни, група за турски фолклор и индивидуални изпълнители.

За наша радост получихме дарение от 39 на броя книги от г–жа Семиха Иляз и 12 броя от г-н Атанас Атанасов от гр. Силистра, на които изказахме своите благодарности.

През отчетния период читалищното настоятелство редовно е провело своите заседания, на които са разгледани и решавани въпроси предимно за художествената самодейност, за обогатяване на книжния фонд, текущи въпроси за подобряване на дейността на читалището.

Считаме, че сме изпълнили поставените цели, но има и още какво да се направи за постигане на още по-добри резултати.

Читалищното настоятелство

Изх.№ 05/31.10.2023 год.

НАРОДНО ЧИТАЛИЩЕ „ПРОБУДА-1946”с.ЗЛАТОКЛАС,общ.ДУЛОВО

ГОДИШНА ПРОГРАМА

ЗА ДЕЙНОСТТА НА НАРОДНО ЧИТАЛИЩЕ „ПРОБУДА – 1946”с.ЗЛАТОКЛАС, общ. ДУЛОВО, обл. СИЛИСТРА през 2024г.

Настоящата Програмата за развитие на читалищната дейност в Народно читалище „Пробуда - 1946“ е съобразена с изискванията на чл. 26 а, ал. 2 от Закона за народните читалища.

Съгласно ЗНЧ Читалището е вписано в Регистъра на народните читалища към Министерство на културата.

Основни цели и задачи:

1. Съхраняване, развиване и обогатяване на националните и местни традиции и обичаи на всички етноси в населеното място.
2. Поддържане на материално – техническата база като кандидатства по проекти и програми за набавяне на финансови средства.
3. Участие в организираните за обучение семинари, дискусии, работни срещи по проблемите на читалището за повишаване квалификацията на персонала.
4. Развиване на ползотворно сътрудничество между читалищата от общината, региона и страната.
5. Поддържане активно партньорство с общинската, местната администрация, НПО, както и с културните институции и бизнеса за взаимна полза.
6. Формиране на читалището като място за общуване и контакти,дарителски акции,успешни социални практики.

**ДЕЙНОСТИ:**

**БИБЛИОТЕЧНА ДЕЙНОСТ**

Библиотеката е неразделна част от читалището. С навлизането на информационните технологии в последно време се налага предоставянето на компютърни и интернет услуги за достъп до информация, знания, комуникация и учене през целия живот. Дейността ще е насочена към:

1.Актуализиране на библиотечния фонд, чрез закупуване на нова литература от различни области на знанието, кандидатстване с проект пред МК, дарения и др. сходни програми.

2.Организиране на културни събития, свързани с или посветени на книгата; Обособяване на тематични кътове по повод празници и годишнини; Предоставяне на онлайн информация и представяне на презентации, посветени на значими събития и личности;

3.Пълноценно използване на възможностите, които предоставя Фондация ”Глоб@лни библиотеки – България ”- обучение по ИКТ на потребители от всички възрастови групи.

4.Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата; Ежегодно първокласниците да се приемат за читатели; Да се повиши събираемостта на раздадените библиотечни материали;

художествено – творческа дейност:

Читалището е място, в което любителското творчество е най-силно застъпено.

1.Осъществяване на културния календар за читалищните прояви.

2.Провеждане на мероприятия свързани със съхраняването, развитието и популяризирането на местни традиции и обичаи.

3.Активно участие на любителските състави и индивидуалните изпълнители в културно-масови събития, разменни гостувания с други читалища, фестивали и събори в общината, областта и страната.

4.Да се обогати репертоара на действащите състави.

5.Въвеждане на нови, модерни художествени формации в читалището.

Организационна и финансова дейност:

1. Настоятелството на читалището да провежда своите заседания най – малко веднъж на тримесечие и съобразно възникналите проблеми.
2. Участие в проекти за допълваща субсидия към Министерството на културата.
3. Подготовка и провеждане на отчетно събрание, съобразно Закона за народните читалища.
4. Да събере и отчете членския внос, наема от земеделска земя.

КУЛТУРЕН КАЛЕНДАР ЗА 2024 г. НА НАРОДНО ЧИТАЛИЩЕ „ПРОБУДА – 1946” с. ЗЛАТОКЛАС, общ. ДУЛОВО

МЕСЕЦ ЯНУАРИ:

Подреждане на кът за дейността и живота на:

**-01.** 135 г. от рождението на Николай Райнов, български поет, литературен критик, изкуствовед, професор /1889 – 1954/;

- **6**. **176 г.** от рождението на **Христо Ботев –** български национален герой, революционер, поет и публицист /1848–1876/.

**- 12.** 120 г. от рождението на Георги Караславов, български писател /1904 – 1980/;

**- 21**. **145 г.** от смъртта на Л.Каравелов ( 1834 – 21януари1879) .

- Ден на родилната помощ -пресъздаване на народният обичай Бабин ден;

**- 31.** 170 г. от рождението на Стефан Стамболов е български държавник, революционер, журналист и поет /1854 – 1895/;

Планирани разходи: **40** лв

МЕСЕЦ ФЕВРУАРИ:

- „Всичко се състои в нашите задружни сили”- **151** години от обесването на В. Левски-презентация и тематична изложба на книги и фотоси /1837-1873/;

- Международен ден на майчиния език;

- Фотоизложба „Нашите деца хубави” за родените през 2023 год.;

**- 25-28**.02. „Направи и подари мартеничка” - изработване на мартеници с децата от ДГ „Кокиче”.

Планирани разходи**: 150** лв.

МЕСЕЦ МАРТ:

- Посрещане на Баба Марта с децата от ДГ -презентация и закичване с мартеници. „Плети, плети, бабо Марто,  
 Изплети ми мартенички,  
 Да ги вържем на ръчички,…..”  
 - Ден на самодееца - тематична витрина в библиотеката.

- **03 март**. - [Величествения ден на България – презентация и уреждане на кът с книги по повод националния празник 3-ти март;](https://www.teenproblem.net/a/178-eseta/1691-velichestveniya-den-na-bylgariya-treti-mart-ese/)

- „Нарисувай картичка за празника на мама” с деца от детската градина

- Организиране на тържество с жените от селото по-случай Международния ден на жената.

*-*„Излез и погледни  
какви прекрасни дни!

Пролет мила, животворна,  
колко хубава си ти!...**”**  празнично честване; конкурс „ Мини Мис и Мистър Пролет” с децата от ДГ.

- Световен ден на водата- изложба на рисунки.

- Лазаруване

Планирани разходи**: 180** лв.

МЕСЕЦ АПРИЛ:

- Международен ден на детската книга и изкуство за деца: -„Да се запознаем с книжките”, с деца от ДГ „Кокиче“-посещение в библиотеката, литературна разходка в света на приказника Ханс Кристиан Андерсен (1805 – 1875), картинки за оцветяване по приказките на любимия детски писател, детско филмче.

**-04.** 105 г. от рождението на Веселин Симеонов Ханчев, български поет и преводач /1919 – 1966/;

**-16.** 145 г. от приемането на Търновската конституция на Княжество България, 1879 г.;

**-23.** 460 г. от рождението на Уилям Шекспир, английски драматург и поет /1564 – 1616/;

- Ден на Земята –презентация и четене на открито; засаждане на дърво в парка. – клуб „Сръчни ръчички”- изработване и еко изложба от рециклирани материали.

**-**  Велики Четвъртък -Боядисване на яйца.

**-** Участие насамодейните групи в ежегодните „Общински прегледи на българската художествена самодейност” гр. Дулово.

Планирани разходи**: 230** лв.

МЕСЕЦ МАЙ:

**- 06**. 225 г. от рождението на Александър Сергеевич Пушкин, руски поет, драматург, литературен критик, историк, публицист и белетрист от периода на Романтизма /1799 – 1837/;

**- 11**.05 Ден на библиотекаря – ден посветен на библиотечния работник - Традиционна среща с библиотечни работници и читалищни секретари от общ. Дулово.

**- 12.** 120 г. от рождението на Атанас Далчев, български поет, преводач и есеист /1904 – 1978/;

- Международен ден на музеите-посещение на Крепостта Меджиди табия – Силистра ).

- „Слава Вам, творци велики” – витрина по случай Деня на славянската писменост и на българската просвета и култура,сведения за дейността на създателите на българската азбука и презентация.Награждаване на най-активните читатели с грамота и книга.

**- 25.** 115 г. от рождението на Димитър Димов, български писател и драматург /1909 – 1966/;

Планирани разходи: 27**0** лв.

МЕСЕЦИ ЮНИ,ЮЛИ и АВГУСТ:

- Организиране на детско парти и забавни игри по-случай 1-ви Юни Международният ден на децата. Рисунка на асфалт, томбола, спортни състезания –съвместно с кметството,ДГ „Кокиче”

**- Ден**  на Христо Ботев и загиналите за свободата на България– подреждане на кът и презентация.

- Детска лятна арт работилница: Сръчни ръчички - рисуване, апликации, работа с различни приложни техники , прожектиране на детски филми от препоръчителните списъци на учениците, клуб „Млад кулинар”- приготвяне на мелби, спортни игри на открито – „Бързи, смели ,сръчни”.

- Закриване на лятното училище- дискотека, раздаване на грамоти за участие

Планирани разходи**: 340** лв

МЕСЕЦ СЕПТЕМВРИ:

- **6.09.- Съединението на Източна Румелия и Княжество България**, – презентация, подреждане на кът.

- **15.** 105 г. от рождението на Николай Хайтов, български писател /1919 – 2002/;

**- 22. 116 г.** от **провъзгласяването на Независимостта на България**, /1908/.– подреждане на кът.

МЕСЕЦ ОКТОМВРИ:

**- 01.10**-Ден на възрастните хора- посещение и поздравителен адрес до най-възрастния човек на селото;

- Откриване на художествено любителския творческият сезон;

**-190 г.** от рождението на Любен Стойчев Каравелов, български писател, публицист, революционер-демократ /1834 – 1879/;

-**110г.** от смъртта на **Пейо** **К. Яворов** (13 януари 1878 - 29 октомври 1914) .

**- 16.** 170 г. от рождението на Оскар Уайлд, ирландски писател и драматург /1854 – 1900/;

**- 24.** 95 г. от рождението на Йордан Радичков, български писател и драматург /1929 – 2004/;

Планирани разходи**: 150** лв МЕСЕЦ НОЕМВРИ:

**- 1 ноември** -Ден на народните будители – мултимедийна презентация за празника съвместно с ДГ „Кокиче”;изложба на книги посветени на народните будители; Награждаване на местни общественици и учители;

**- 09.** 110 г. от рождението на Павел Вежинов, български писател /1914 – 1983/;

Планирани разходи**: 100лв** МЕСЕЦ ДЕКЕМВРИ:

- Коледни и Новогодишни празници: Клуб „Сръчни ръчички” изработка на коледни картички и играчки от хартия: гирлянди, снежинки, балеринки и др. на тема „Моята Коледа”.

-Тържество за децата с **Дядо Коледа;**

- Коледно дамско парти;

- **31.12**-Новогодишна наздравица в центъра на селото;

Планирани разходи**:260** лв.

**През 2024 г. се навършват :**

* **1380 г.** от рождението на хан Аспарух (Исперих), първи хан на славянобългарската държава /644 – 701/;
* **285 г.** от рождението на Софроний Врачански, български духовник, врачански епископ, народен будител и пръв последовател на делото на Паисий Хилендарски /1739 – 1813/;

Прилагаме финансов план за изпълнение на Програмата.

Годишната програма на Народно читалище ”Пробуда –1946” с. Златоклас, общ. Дулово за 2024 г е приета на заседание от читалищното настоятелство проведено на 30.10.2023 г. с протоколно решение № 5/30,10,2023 г.

ФИНАНСОВ ПЛАН ЗА ИЗПЪЛНЕНИЕ НА ПРОГРАМАТА

За недостига за изпълнение на част от програмата за 2024 г.

1.Средства за закупуване на награди за заплануваните мероприятия с конкурсен характер- 470 лв.

2.Транспортни разходи на самодейците за участие в общински и областни мероприятия - 200 лв.

Исканата финансова подкрепа от общината – 670 лв.

Секретар:………. Председател:…………

/В.Ахмед/ /Дж.Реджеб/